ประกาศของคณะปฏิวัติ ฉบับที่ 251
ประกาศวันที่ 1972-11-20

content: ประกาศของคณะปฏิวัติ ฉบับที่ ๒๕๑
content: โดยที่ปรากฏว่า ที่สาธารณประโยชน์ในเขตบริเวณพระราชวังไกลกังวล ตำบลหัวหิน อำเภอหัวหิน จังหวัดประจวบคีรีขันธ์ ประชาชนไม่ได้ใช้ประโยชน์มานานแล้ว เนื่องจากอยู่ในเขตพระราชฐาน เพื่อเป็นการถวายความปลอดภัยแด่พระบาทสมเด็จพระเจ้าอยู่หัว สมควรโอนที่ดินดังกล่าวให้แก่สำนักงานทรัพย์สินส่วนพระมหากษัตริย์ต่อไป
content: ในการนี้จำเป็นต้องตรากฎหมายโอนกรรมสิทธิ์ที่ดินดังกล่าว หัวหน้าคณะปฏิวัติจึงมีคำสั่งดังต่อไปนี้
sectionNo: 1
content: ข้อ ๑ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลหัวหิน อำเภอหัวหิน จังหวัดประจวบคีรีขันธ์ เนื้อที่ประมาณ ๕๐ ไร่ ภายในแนวเขตตามแผนที่ท้ายประกาศของคณะปฏิวัติฉบับนี้ ให้แก่สำนักงานทรัพย์สินส่วนพระมหากษัตริย์
sectionNo: 2
content: ข้อ ๒ ให้รัฐมนตรีว่าการกระทรวงมหาดไทยรักษาการตามประกาศของคณะปฏิวัติฉบับนี้
sectionNo: 3
content: ข้อ ๓ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
content: ประกาศ ณ วันที่ ๑๕ พฤศจิกายน พุทธศักราช ๒๕๑๕ จอมพล ถ. กิตติขจร หัวหน้าคณะปฏิวัติ
sectionName: แผนที่ท้ายประกาศฯ